cyanic-selkie/wikianc huggingface dataset:
বোরিং (উৎপাদন ক্ষেত্র)
লেদ
যন্ত্রের প্রযুক্তিগত অগ্রগতি অব্যাহত থাকায় এর জ্যামিতিক নির্ভুলতার (ফর্ম, অবস্থান) এবং ওয়ার্কপিসের হার্ডনেসের ক্ষেত্রে সাম্প্রতিক দশকে বোরিংয়ের সীমাবদ্ধতা হ্রাস পাচ্ছে। উদাহরণস্বরূপ, কার্বাইড এবং সিরামিক কাটিং ইন্সার্টের নতুন গ্রেডগুলি নির্ভুলতা এবং পৃষ্ঠের গুণগত মান বৃদ্ধি করেছে যা গ্রাইন্ডিং ছাড়াই অর্জন করা যায় এবং ওয়ার্কপিসের হার্ডনেসের মানগুলির পরিসীমা বাড়িয়ে তোলে যা কার্যক্ষম। তবে, শুধুমাত্র কয়েক মাইক্রোমিটার (কয়েক দশমাংশ) সহ্যক্ষমতা নিয়ে উৎপাদন প্রক্রিয়াটি যৌক্তিকভাবে মোকাবেলা করতে বাধ্য করে এবং ক্ষতিপূরণ দেয়, কারণ কোনও বাস্তব ওয়ার্কপিস আদর্শভাবে অনমনীয় এবং অচল নয়। প্রতিবার যখন কিছুটা কাটা হয় (যতই ছোট হোক না কেন), বা কয়েকশ ডিগ্রি তাপমাত্রার পরিবর্তন ঘটে (যতই সাময়িক হোক না কেন), ওয়ার্কপিসটি বা এর কিছু অংশ নতুন আকারে পরিণত হতে পারে (এমনকি অপসরণ খুব ছোট হলেও)। কিছু কিছু ক্ষেত্রে এক এলাকায় একটি মাইক্রোমিটার ভগ্নাংশের মুভমেন্ট লিভার ফ্যাশনে প্রসারিত হয় যাতে ওয়ার্কপিসের কয়েক ডেসিমিটার দূরের বৈশিষ্ট্যের জন্য কয়েক মাইক্রোমিটারের অবস্থানগত ত্রুটি তৈরি হয় । এসব কারণে অভ্যন্তরীণ এবং বাহ্যিক সিলিন্ড্রিক্যাল গ্রাইন্ডিং এর তুলনায় বোরিং এবং টার্নিং দিয়ে ফিনিশিং করা হয়। চূড়ান্তভাবে, মেশিনিং বা গ্রাইন্ডিংয়ের কোনও পরিপূর্ণতা পর্যাপ্ত হতে পারে না, যখন অংশটি তৈরি হওয়ার সময় সহনশীলতার মধ্যে থাকা সত্ত্বেও, পরবর্তী দিন বা মাসগুলিতে সহনশীলতার বাইরে চলে যায়। ইঞ্জিনিয়াররা যখন এ জাতীয় কোনও সমস্যার মুখোমুখি হন, তখন তাঁরা অন্যান্য ওয়ার্কপিস উপকরণ বা বিকল্প নকশা খুঁজে বের করার সন্ধান চালান যা মাইক্রো বা ন্যানো স্কেলের অংশের বৈশিষ্ট্যগুলির স্থবিরতার উপর এত বেশি নির্ভর করে না।
চুতংফা
চুতণফা (রাজত্বকাল ১৭১৪-১৭৪৪) স্বর্গদেউ রুদ্র সিংহ-এর প্রথম পুত্র। রুদ্র সিংহের মৃত্যুর পরে তিনি স্বর্গদেউ শিব সিংহ নাম নিয়ে আহোম রাজপাটে বসেন।
রাজত্বকাল
স্বর্গদেউ রুদ্র সিংহ তাঁর মৃত্যুশয্যায় তাঁর জ্যেষ্ঠ পুত্র শিবসিংহ রাজপাট আরোহণ করতে চান। তিনি বাবার বঙ্গ আক্রমণ করার ইচ্ছাকে ত্যাগ করেছিলেন। কিন্তু তিনি বাবার ইচ্ছানুসারে পশ্চিমবঙ্গ-এর নবদ্বীপর শাক্ত পুরোহিত কৃষ্ণরাম ভট্টাচার্য্যের শিষ্যত্ব গ্রহণ করেছিলেন। তিনি কৃষ্ণরাম ভট্টাচার্য্যকে কামাখ্যা মন্দির-এর ব্যবস্থাপনা অর্পণ করেছিলেন। তারপরে কৃষ্ণরাম ভট্টাচার্য নীলাচল পাহাড়ের শিখরে বাস করতে থাকেন। সেজন্য তাঁকে পর্বতীয়া গোহাঁই বলেও ডাকা হত। শিবসিংহ তাঁকে আহোম রাজ্য-এর রাজকীয় গুরু মানতেন এবং অনেক মন্দির ও ব্রাহ্মণকে ভূমিদান করেছিলেন।
ডফলা অভিযান
তিনি সুদীর্ঘ ৩০ বছর শান্তিপূর্ণ ভাবে রাজত্ব করেছিলেন। কেবল ১৭১৭ খ্রিস্টাব্দের জানুয়ারি মাসে তিনি উত্তরের পাহাড়ীয়া অঞ্চলের ডফলাদের বিরুদ্ধে অভিযান আরম্ভ করেছিলেন। ডফলারা ভৈয়াম পর্যন্ত এসে স্থানীয় লোকের সম্পত্তি লুট করার শোধ নিতে তিনি এই অভিযান করেছিলেন। ডফলাদের দমন করার পরে তিনি পাহাড়ের নিম্নে স্থানীয় লোকদের তাঁদের ভবিষ্যতের আক্রমণ থেকে রক্ষা করতে একটি গড় বাঁধিয়েছিলেন।
হাবল (চলচ্চিত্র)
হাবল (হাবল থ্রিডি, আইম্যাক্স: হাবল, ও আইম্যাক্স: হাবল থ্রিডি নামেও পরিচিত) টনি মেয়ারস পরিচালিত ২০১০ সালের মার্কিন প্রামাণ্য চলচ্চিত্র। হাবল স্পেস টেলিস্কোপ মেরামত মিশন নিয়ে নির্মিত এই প্রামাণ্যচিত্র বর্ণনা করেছেন লিওনার্দো ডিক্যাপ্রিও। প্রামাণ্যচিত্রটি ২০১০ সালের ১০ মার্চ মুক্তি পায়।
বিষয়বস্তু
আইম্যাক্স থ্রিডির সাহায্যে মহাশূন্যের চারিপাশে ৭জন নভোচারীদের ভ্রমণ ও হাবল স্পেস টেলিস্কোপ মেরামতের কাজ দেখানো হয়েছে।
চিত্রায়ণ
ছবিতে দেখানো ফুটেজ দৃশ্যগুলো বিভিন্ন সূত্র থেকে নিয়ে একত্রিত করা হয়েছে, যার মধ্যে স্পেস শাটল কর্তৃক হাবল স্পেস টেলিস্কোপ মেরামত মিশনের সময় পাঠানো আইম্যাক্সের ক্যামেরায় ধারণকৃত ফুটেজগুলো উল্লেখযোগ্য। মেরামত কাজের সময় আইম্যাক্সের ক্যামেরা স্যাটেলাইটের খুব কাছের এবং মেরামত কাজের ছবি তোলার সুযোগ পায়। হাবল স্পেস টেলিস্কোপ প্রথম ১৯৯৩ সালের ডিসেম্বরে তাদের প্রথম মেরামত মিশনে এবং অতি সম্প্রতি ২০০৯ সালের মে মাসে তাদের চতুর্থ মেরামত মিশনে আইম্যাক্সের ত্রিমাত্রিক ক্যামেরা ব্যবহার করে। আইম্যাক্সের ত্রিমাত্রিক ক্যামেরায় এক মাইলে দৈর্ঘ্যের ফিল্ম রয়েছে, যার মাধ্যমে ৮ মিনিট ৩০ সেকেন্ড পর্যন্ত ফুটেজ ধারণ করা যায়।
সমালোচকদের প্রতিক্রিয়া
চলচ্চিত্রটি ইতিবাচক সমালোচনা লাভ করেছে। রটেন টম্যাটোস-এ চলচ্চিত্রটি ৩৭টি সমালোচনার ভিত্তিতে ৮৬% স্কোর লাভ করেছে, যাকে এই ওয়েবসাইটের ভাষায় বলা হয় 'ফ্রেশ' রেটিং। এই ওয়েবসাইটে এই চলচ্চিত্রের অসাধারণ ও বিস্তারিত দৃশ্যের প্রশংসা করা হয়েছে এবং বলা হয়েছে হাবল থ্রিডি আইম্যাক্স ও ত্রিমাত্রিক প্রযুক্তির সুবিধা পেয়েছে যা অন্য কোন চলচ্চিত্র পায় নি। চলচ্চিত্র সমালোচনা ওয়েবসাইট মেটাক্রিটিক-এ ১৩টি সমালোচনার ভিত্তিতে চলচ্চিত্রটির রেটিং স্কোর ১০০-এ ৭৯, যা মূলত ইতিবাচক।
জোসিয়ামা পাচু
জোসিয়ামা পাচু ছিলেন একজন ভারতীয় রাজনীতিবিদ এবং মিজোরাম পিপলস কনফারেন্সের সদস্য। পাচু কোলাসিব জেলার কোলাসিব আসন থেকে মিজোরাম বিধানসভার সদস্য হয়েছিলেন। তিনি ছিলেন শিক্ষামন্ত্রী। তিনি পেশায় শিক্ষক ছিলেন এবং রাজনীতিতে যোগদানের আগে মিজোরাম বোর্ড অব স্কুল এডুকেশনের প্রধান একাডেমিক অফিসার হিসাবে যোগদান করেছিলেন।
ভারত–পাকিস্তান সীমান্ত
ভারত–পাকিস্তান সীমান্ত হলো পাকিস্তান ও ভারতের মধ্যবর্তী আন্তর্জাতিক সীমানা। সীমানাটি উত্তরে পাকিস্তান-শাসিত কাশ্মীর থেকে ভারত-শাসিত কাশ্মীরকে পৃথক কারী নিয়ন্ত্রণ রেখা (এলওসি) থেকে দক্ষিণে ভারতের গুজরাত রাজ্য এবং পাকিস্তানের সিন্ধু প্রদেশের মধ্যবর্তী কচ্ছের রণের স্যার খাঁড়ি পর্যন্ত বিস্তৃত।
১৯৪৭ সালের র‍্যাডক্লিফ রেখার ভিত্তিতে খসড়া ও চূড়ান্তকৃত পাকিস্তান ও ভারতকে পরস্পর থেকে বিভক্তকারী এই সীমান্ত, প্রধান শহরাঞ্চল থেকে শুরু করে জনবসতিহীন মরুভূমি পর্যন্ত বিভিন্ন ভূখণ্ড ব্যাপী বিস্তৃত। ভারত ও পাকিস্তানের স্বাধীনতার পর (ব্রিটিশ ভারত দেখুন), এই সীমানাটি দুই দেশের মধ্যে অসংখ্য দ্বন্দ্ব ও যুদ্ধের স্থলে পরিণত হয়েছে এবং এটি বিশ্বের সবচেয়ে প্রতিদ্বন্দ্বিতাপূর্ণ সীমানাগুলোর মধ্যে অন্যতম। এই সীমানার মোট দৈর্ঘ্য ; এটি বিশ্বের সবচেয়ে বিপজ্জনক সীমানাগুলোর মধ্যেও অন্যতম হিসেবে বিবেচিত। প্রায় ৫০,০০০ খুঁটিতে ভারত কর্তৃক স্থাপিত দেড় লক্ষ বাতির কারণে এই সীমানা রাতে মহাকাশ থেকেও দৃশ্যমান।
সীমানা
থাম্ব|[[নিয়ন্ত্রণ রেখা (এলওসি) এবং ভারত ও পাকিস্তানের মধ্যবর্তী ওয়ার্কিং বাউন্ডারি প্রদর্শনকারী কাশ্মীর অঞ্চলের মানচিত্র।]] দুই দেশের মধ্যবর্তী সীমানাটি গুজরাত/সিন্ধু থেকে আন্তর্জাতিকভাবে স্বীকৃত, তবে এক্ষেত্রে শুধুমাত্র নিয়ন্ত্রণ রেখাটি ব্যতিক্রম, যা আন্তর্জাতিকভাবে গৃহীত হয় নি। কাশ্মীর অঞ্চলটি ১৯৪৭ সালের ভারত-পাকিস্তান যুদ্ধের মাধ্যমে পাকিস্তান শাসিত কাশ্মীর ও ভারত শাসিত কাশ্মীর অঞ্চলে বিভক্ত হয়ে পড়ে। ১৯৪৯ সালের জাতিসংঘের মধ্যস্থতায় অঙ্কিত যুদ্ধবিরতি রেখা দুই অঞ্চলের মধ্যে কার্যত একটি সীমানা হিসেবে কাজ করে, যা ১৯৭১ সালের ভারত-পাকিস্তান যুদ্ধের পর নিয়ন্ত্রণ রেখা দ্বারা প্রতিস্থাপিত হয়।
উত্তর থেকে দক্ষিণ পর্যন্ত ভারত–পাকিস্তান সীমান্তটি হলো:
ওয়াঘা–অটারি সীমান্তে আয়োজন
থাম্ব|220x220px|ওয়াঘা সীমান্তের অনুষ্ঠান, ২০১০। পাকিস্তান (পাকিস্তান রেঞ্জার্স) এবং ভারতের (বর্ডার সিকিউরিটি ফোর্স বা বিএসএফ) সীমান্ত বাহিনী, প্রতি সন্ধ্যায় সূর্যাস্তের ঠিক আগে ওয়াঘা গ্রামে পতাকা উত্তোলন অনুষ্ঠান আয়োজন করে। এটি ১৯৫৯ সাল থেকে পালিত একটি ঐতিহ্য। অনুষ্ঠান শুরু হয় উভয় পক্ষের সীমান্ত রক্ষীদের জোরালো চিৎকারের মাধ্যমে যুদ্ধের ডাক দিয়ে। এরপর দুই বিরোধী শক্তি একে অপরের দিকে তাকিয়ে কিছুক্ষণ বিভিন্ন কসরত এবং নৃত্য চালায়। অনুষ্ঠান শেষ হয় প্রধান রক্ষীদের করমর্দন ও পতাকা অবনমনের মাধ্যমে। পুরো সময় জুড়ে দর্শকেরা উৎসাহের সাথে হাততালি প্রদান করে উল্লাস করে থাকে। এই আয়োজন আন্তর্জাতিক পর্যটক ও খ্যাতিমান ব্যক্তিদের আকর্ষণ করে থাকে। এটা দুই জাতির মধ্যে একটি ভ্রাতৃত্ব এবং প্রতিদ্বন্দ্বিতার প্রতীক। সীমান্তের সৈন্যরা ঈদ এবং দীপাবলির সময় বিরোধী পক্ষের সাথে মিষ্টি বিতরণ করে থাকে, কিন্তু ২০১৬ এবং ২০১৮ সালে ক্রমবর্ধমান সামরিক উত্তেজনার কারণে বিএসএফ তা করা থেকে বিরত থাকে। ২০১৪ সালের ওয়াঘা সীমান্তে একটি আত্মঘাতী হামলা, যাতে ৬০ জন নিহত এবং ১১০ জনেরও বেশি লোক আহত হয়, তা ব্যতিরেকে একটি শান্তিপূর্ণ সমাবেশ হিসেবেই এই আয়োজন পরিচিত। ২০১৯ সালের ভারত–পাকিস্তান সীমান্ত সংঘর্ষের সময় পাকিস্তান বিমান বাহিনী (পিএএফ), উইং কমান্ডার অভিনন্দন বর্তমানের বিমান ভূপতিত করার পর তাকে ভারতে ফেরত পাঠানোর সময়েও এই আয়োজন বাতিল করা হয়েছিলো।
ফিউরি (২০১৪-এর চলচ্চিত্র)
ফিউরি ২০১৪ সালের একটি মার্কিন যুদ্ধভিত্তিক চলচ্চিত্র। এর পরিচালক ও রচয়িতা ডেভিড আইয়ার, এবং এর শ্রেষ্ঠাংশে অভিনয় করেছেন ব্র্যাড পিট, শিয়া লাবিউফ, লোগান লারম্যান, মাইকেল পেনা, জন বার্নথাল, জেসন ইসাকস এবং স্কট ইস্টউড।
চলচ্চিত্রটির প্রযোজনা শুরু হয় ২০১৩ সালের সেপ্টেম্বরের শুরুতে ইংল্যান্ডের হার্টফোর্ডশায়ারে। ইতিবাচক প্রতিক্রিয়া পাওয়ার মাধ্যমে এটি ২০১৪ সালের ১৭ই অক্টোবর মুক্তি পায় এবং বিশ্বব্যাপী $২১১ মিলিয়ন মার্কিন ডলার আয় করে।
অ্যানেট ডন
অ্যানেট বকসি (জন্ম: ৯ মে ১৯৭৮), তার মঞ্চ নাম অ্যানেট ডন নামে পরিচিত, একজন হাঙ্গেরীয় কল গার্ল, মেক-আপ শিল্পী, উদ্যোক্তা, শিল্পী, গ্ল্যামার মডেল এবং প্রাক্তন পর্নোগ্রাফিক অভিনেত্রী। তিনি প্রাইভেট প্রযোজিত ওয়াইল্ড অ্যাডভেঞ্চারস (২০০২) চলচ্চিত্রে একজন পর্ন অভিনেত্রী হিসেবে আত্মপ্রকাশ করেন। তিনি টুইস্টিস-এ মার্চ ২০০৭-এর জন্য ট্রিট অফ দ্য মান্থ হিসেবে মনোনীত হন।
জীবনের প্রথমার্ধ
জন্ম সালগোটারজন, নগরাডে, বকসি একজন মেক আপ শিল্পী হিসেবে কাজ শুরু করেন এবং এছাড়াও হাঙ্গেরীয় বাণিজ্যিক টেলিভিশনে, যেখানে তার অনিয়মিত উপস্থিতি ছিল। তারপরে হালকা পোশাক পরা মেয়েদের একটি ফটোশুট ছিল, বকসি, এটি দেখে অনুপ্রাণিত হয়ে, এটি চেষ্টা করার কথা ভেবেছিলেন এবং শীঘ্রই তিনি একজন প্রাপ্তবয়স্ক মডেল হয়েছিলেন।
ফতেপুর পূর্ব ইউনিয়ন
ফতেপুর পূর্ব বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
আয়তন
ফতেপুর পূর্ব ইউনিয়নের আয়তন ৩,৯৮৪ একর।
জনসংখ্যার উপাত্ত
২০১১ সালের পরিসংখ্যান অনুযায়ী ফতেপুর পূর্ব ইউনিয়নের জনসংখ্যা ২০,৪৫৫ জন। এর মধ্যে পুরুষ ৯,৪৪৮ জন এবং মহিলা ১১,০০৭ জন। মোট পরিবার ৪,৬১৮টি।
অবস্থান ও সীমানা
মতলব উত্তর উপজেলার দক্ষিণাংশে ফতেপুর পূর্ব ইউনিয়নের অবস্থান। এ ইউনিয়নের পূর্বে সুলতানাবাদ ইউনিয়ন ও ইসলামাবাদ ইউনিয়ন, উত্তরে দুর্গাপুর ইউনিয়ন, পশ্চিমে ফতেপুর পশ্চিম ইউনিয়ন এবং দক্ষিণে ধনাগোদা নদী ও মতলব পৌরসভা অবস্থিত।
প্রশাসনিক কাঠামো
ফতেপুর পূর্ব ইউনিয়ন মতলব উত্তর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী ফতেপুর পূর্ব ইউনিয়নের সাক্ষরতার হার ৫৫.৬%।
শিক্ষা প্রতিষ্ঠান
১। জমিলা খাতুন উচ্চ বিদ্যালয়। ২। ফতেপুর উচ্চ বিদ্যালয়। ৩। লুধুয়া হাই স্কুল এন্ড কলেজ। ৪। মুন্সি আজিম উদ্দিন ডিগ্রি কলেজ। ৫। রসুলপুর হাজী চাঁন বক্স সরকার দাখিল মাদ্রাসা। ৬। নোয়াব পুর হাফিজিয়া মাদ্রাসা। ৭। লুধুয়া আহমাদিয়া (সাঃ) হাফিজিয়া ও দাখিল মাদ্রাসা লিল্লাহ্ বোডিং ও এতিমখানা।
সাংস্কৃতিক ব্যক্তিত্ব
মতলব উত্তর উপজেলার লুধুয়ার কৃতি সন্তান আলোচিত গীতিকারদের মধ্যে জনপ্রিয় রবিউল আউয়াল।উপমহাদেশের জনপ্রিয় কিংবদন্তি কন্ঠশিল্পী ওস্তাদ রাহাত ফতেহ আলী খানের গাওয়া প্রথম বাংলা গান তোমারই নাম লেখা', পাকিস্তানি সঙ্গীত পরিচালক ও কন্ঠশিল্পী সালমান আশরাফও বেশ কিছু গান করে তরুন উদীয়মান গীতিকার রবিউল আউয়াল।২০১৯ প্রকাশিত এই গান নিয়ে সঙ্গীত জগতে জন্ম দেয় নতুন আলোচনার।এ্রযাবত তার প্রায় অর্ধশত গান রিলিজ হয়েছে দেশের খুব জনপ্রিয় শিল্পীদের দিয়ে যার মধ্যে আলোচিত গানগুলো কোটা কমাও মেধা বাচাও, ২১ ফ্রেবুয়ারী, ভালোবাসার দাম, তবুও তুমি আমার, মন ভোলা, গাঙচিল, কালবৈশাখী ।
যোগাযোগ ব্যবস্থা
চাঁদপুর জেলার মতলব উত্তর থানা ১০ নং পূর্ব ফতেপুর ইউনিয়ন এমন এক স্থানে অবস্থিত যার সাথে সারা বাংলাদেশের সড়ক যোগাযোগ ব্যবস্থা খুবই সহজ। ঢাকা থেকে দাউদকান্দি, শ্রীরায়েরচর ব্রিজ হয় সাহেব বাজার পার হয়ে খুব সহজেই ইউনিয়ন পরিষদ কার্যালয় পর্যন্ত যাওয়া যায়। ইহা ছাড়াও ১০ নং পূর্ব ফতেপুর ইউনিয়নের প্রত্যেকটি ওয়ার্ডে যোগাযোগ ব্যবস্থা খুবই উন্নত।
খাল ও নদী
১। ১০ নং পূর্ব ফতেপুর ইউনিয়নের ঠেটালিয়া এবং এনায়েতনগর গ্রামের পাশ দিয়ে বয়ে গেছে একমাত্র নদী ধনাগোদা। ইহা ছাড়াও বেড়িবাঁধ হওয়ার আগে লুদুয়া এবং রসুলপুরের মধ্যবর্তী স্থান দিয়ে ধনাগোদা নদীর একটি শাখা ছিল যেটি এখন মৃতপ্রায় খালে রুপান্তরিত হয়েছে। ২। ভাটি রসুলপুরের পাশ দিয়ে একটি খাল বহমান আছে এখনো।
হাট-বাজার
১। এনায়েত নগর সাহেব বাজার। ২। ঠেটালিয়া বাজার। ৩। লুধুয়া বাজার। ৪। নয়াকান্দি বাজার। ৫। আমতলা বাজার। ৬। আমতলা গরুর বাজার।
জনপ্রতিনিধি
১। জনাব আজমল হোসেন চৌধুরী। সম্মানিত চেয়ারম্যান ১০ নং পূর্ব ফতেপুর ইউনিয়ন পরিষদ।
ভিল্লুপুরম লোকসভা কেন্দ্র
ভিল্লুপুরম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ভিল্লুপুরম আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
খয়রামাথা সুইচোরা
থাম্ব|একজোড়া খয়রামাথা সুইচোরা নাস্তা সেরে নিচ্ছে খয়রামাথা সুইচোরা (বৈজ্ঞানিক নাম: Merops leschenaulti) (ইংরেজি Chestnut-headed bee-eater, bay-headed bee-eater) Meropidae পরিবারের Merops  গণের একটি ছোট পাখি। এরা বাংলাদেশের স্থানীয় প্রজাতি। তবে এদের দেখতে পাওয়া বিরল। এটি ভারত উপমহাদেশ এবং ভারত থেকে পূর্ব-দক্ষিণপূর্ব এশিয়া পর্যন্ত বিস্তৃত। এই প্রজাতি মৌমাছি, ছোট পোকা ইত্যাদি খেতে পছন্দ করে।
বিবরণ
খয়রামাথা সুইচোরার গড় দৈর্ঘ্য ১৮-২০ সেন্টিমিটার। পাখিটির ওজন ৩০ গ্রামের কাছাকাছি। এদের থুতনি, গলা এবং মুখ উজ্জ্বল হলুদ বর্ণের। গলায় লালচে-কালো বেষ্টনী আছে। কপাল, মাথা, ঘাড় এবং পিঠের রং উজ্জ্বল তামাটে। চেরা লেজের বর্ণ সবুজ। বুকের পালক সবুজাভ। স্ত্রী ও পুরুষ পাখি দেখতে একই রকম।
স্বভাব
খয়রামাথা সুইচোরা পাখিটি প্রায়শই জলের কাছাকাছি উন্মুক্ত মাঠ বা জমিতে প্রজনন করে। এটি পার্বত্য অঞ্চলে সবচেয়ে বেশি দেখা যায়। উড়ন্ত ছোট ছোট কীটপতঙ্গ, মৌমাছি, উইপোকা, ফড়িং এদের প্রিয় খাবার। এছাটা খেজুরের রসের প্রতি বিশেষ আসক্তি আছে। প্রজননের মৌসুম ফেব্রুয়ারি থেকে জুন মাসের মধ্যে। কলোনি ধরনের বাসা তৈরি করে প্রজননকালে। নদী বা জলাশয়ের পাড়ে নিজেরাই সুড়ঙ্গ খুঁড়ে বাসা বানায়। প্রজননকালে ডিম পাড়ে প্রায় ৫ থেকে ৬টি। ডিম ফুটতে সময় লাগে ২০-২১ দিন।
বিস্তৃতি
চঞ্চল স্বভাবে এই পাখি এক সময় দেশের শালবনে প্রচুর দেখা যেত। মূলত এদের বিচরণ পাতাঝরা ও চিরসবুজ বনে। এছাড়াও বিচরণ করে প্যারাবনে। ভারত, নেপাল, শ্রীলঙ্কা, ভুটান, মায়ানমার, ইন্দোনেশিয়া ও চীন পর্যন্ত বিস্তৃত।
শ্রীদাম পাল
শ্রীদম পাল (মৃত্যু:১২ অক্টোবর ১৯৮৮) ছিলেন একজন ভারতীয় রাজনীতিবিদ। ১৯৮৮ সাল পর্যন্ত তিনি ত্রিপুরা উপজাতি অঞ্চলের স্বায়ত্তশাসিত জেলা পরিষদের সদস্য ছিলেন এবং ভারতের কমিউনিস্ট পার্টি (মার্কসবাদী) প্রতিনিধিত্ব করেছিলেন।
১৯৮৮ সালের ১২ ই অক্টোবর বীরচন্দ্র মনুতে ভারতীয় জাতীয় কংগ্রেসের কর্মীরা একটি সিপিআই (এম) দলের কার্যালয় উদ্বোধনকালে এক হামলায় শ্রীদম পাল মারা গিয়েছিলেন।
বেলজিয়ামে হিন্দুধর্ম
জনসংখ্যা
২০০৬ সালে, দেশে প্রায় ৬৫০০ হিন্দু ছিল।  ২০১৫ সালে, বেলজিয়ামে ৭৯০১ জন হিন্দু ছিল।  ২০২০ সালের হিসাবে, সেই সংখ্যা ১০,০০০ -এ বেড়েছে।
হিন্দু স্বয়ংসেবক সংঘ বেলজিয়াম (এইচএসএস বেলজিয়াম)
হিন্দু স্বয়ংসেবক সংঘ বেলজিয়াম (এইচএসএস বেলজিয়াম) একটি স্বেচ্ছাসেবী, অলাভজনক, সামাজিক-সাংস্কৃতিক সংগঠন। এইচএসএস বেলজিয়াম "বসুধৈব কুটুম্বকম" ধারণা দ্বারা অনুপ্রাণিত, অর্থাৎ সমগ্র বিশ্ব একটি পরিবার, এবং এই বার্তাটি ব্যাপকভাবে ছড়িয়ে দেওয়ার জন্য বেলজিয়াম জুড়ে কার্যক্রম পরিচালনা করে।
বেলজিয়ামের হিন্দু ফোরাম
বেলজিয়ামের হিন্দু ফোরাম (HFB বা FHB)  বেলজিয়ামের হিন্দু সংগঠনগুলি দ্বারা তৈরি করা হয়েছিল। এটি ১৬ মার্চ ২০০৭ সালে ব্রাসেলসে চালু হয়েছিল।
সনাতন ধর্ম সেবা পরিষদ
এটি বেলজিয়ামের প্রাচীনতম হিন্দু সাংস্কৃতিক সংগঠন। শিবরাত্রি এবং শ্রাবণ মাসের মতো বিশেষ উপলক্ষে বিভিন্ন পূজা ও প্রার্থনার আয়োজন করা হয়। সাম্প্রতিক বছরগুলিতে, এটি ডারবুয়ে ইসকনের সাথে শ্রী কৃষ্ণের জন্মাষ্টমী উৎসব উদযাপন করছে ।
জয়তু সংস্কৃতম্
জয়তু সংস্কৃতম সমিতি বেলজিয়ামে হিন্দু ঐতিহ্যবাহী সংস্কৃতির প্রচারে কাজ করে। এটি ২০১১ সালে লিউভেনে অনুষ্ঠিত শ্রীমদ ভাগবত মহাপুরাণের প্রধান সংগঠক ছিল। এটি বেলজিয়ামে প্রথমবারের মতো আয়োজিত একটি বিশাল মহাযাগ ছিল এবং প্রায় ৫০০০ ভক্ত সক্রিয়ভাবে অংশগ্রহণ করেছিল। অন্যান্য সমিতি যেমন সাই পরিবার বেলজিয়াম এবং সনাতন ধর্ম সেবা পরিষদ সেখানে সক্রিয়ভাবে উপস্থিত ছিল।
সত্য সাই পরিবার
সত্য সাই ভজন মণ্ডলী হল বেলজিয়ামের নেপালি জনগণের একটি হিন্দু সংগঠন। তারা লিউভেন, এন্টওয়ার্প এবং ওস্টেন্ডে প্রতি রবিবার সাই ভজনের আয়োজন করে। তারা ব্রাসেলসের সত্য সাই কেন্দ্রের সাথেও সহযোগিতা করেছে।
হিন্দু মন্দির অস্টেন্ডে
২০১২ সাল থেকে ওস্টেন্ডে একটি হিন্দু মন্দিরের জন্য একটি ফেসবুক গ্রুপও রয়েছে।
বেলজিয়ামে ইসকন
থাম্ব|[[ভক্তিবেদান্ত কলেজ, বেলজিয়ামের একমাত্র হিন্দু বৈষ্ণব বিশ্ববিদ্যালয়]]
আন্তর্জাতিক কৃষ্ণভাবনামৃত সংঘ ( ইসকন ) বেলজিয়ামে বেশ সক্রিয়। বেলজিয়ামে প্রায় ১, ৫০০ হরে কৃষ্ণ রয়েছে।  সেপ্টন-ডারবুয়ে একটি ইসকন মন্দির নির্মিত হয়েছে এবং এটি রাধাদেশ নামে পরিচিত। এন্টওয়ার্প এবং জেন্টে ইসকন কেন্দ্র স্থাপন করা হয়েছে। অন্যান্য শহরে, যেখানে এই ধরনের কোনও কেন্দ্র নেই, সেখানে ব্যক্তিগত ব্যক্তিদের বাড়িতে নিয়মিতভাবে "স্থানীয় মিলন অনুষ্ঠান" আয়োজন করা হয় যেখানে কৃষ্ণের পূজা করা হয়। এটি সাধারণত জন্মাষ্টমী এবং দীপাবলির মতো উৎসব উপলক্ষে আয়োজিত হয় ।
বেলজিয়ামে ইসকনের নিম্নলিখিত কার্যক্রম রয়েছে:
ইজ্জতপুর ইউনিয়ন
অবস্থান
চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল ইজ্জতপুর ইউনিয়নের অবস্থান। এর উত্তর-পশ্চিমে ছিল কাটগড় ইউনিয়ন ও উত্তরে ছিল বাটাজোড়া ইউনিয়ন; এই দুইটি ইউনিয়নও বর্তমানে বিলুপ্ত। পূর্বে ছিল হরিশপুর ইউনিয়ন, সন্দ্বীপ পৌরসভা ও রহমতপুর ইউনিয়ন; দক্ষিণে ছিল আজিমপুর ইউনিয়ন এবং পশ্চিমে বঙ্গোপসাগর।
ইতিহাস
ইজ্জতপুর ইউনিয়ন ছিল সন্দ্বীপ উপজেলার আওতাধীন ৯নং ইউনিয়ন পরিষদ; বঙ্গোপসাগরে বিলীন হয়ে যাওয়ায় যেটি বর্তমানে বিলুপ্ত।
টিকরী কালান মেট্রো স্টেশন
টিকরী কালান মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের টিকরী কালান ও নেতাজী সুভাষ বিহারের মাঝে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
ফরাসি উইকিপিডিয়া
ফরাসি উইকিপিডিয়া (Wikipédia francophone, Wikipédia en français) হচ্ছে অনলাইন বিশ্বকোষ উইকিপিডিয়ার ফরাসি ভাষার সংস্করণ। ২০০১-এর মার্চে যাত্রা শুরু হয় এই উইকিপিডিয়ার এবং September 2023 পর্যন্ত নিবন্ধ সংখ্যা টি। এটি পঞ্চম বৃহত্তম উইকিপিডিয়া- ইংরেজি উইকিপিডিয়া, ওলন্দাজ উইকিপিডিয়া, জার্মান উইকিপিডিয়া, সুইডিশ উইকিপিডিয়া পরে এর অবস্থান। September 2023, পর্যন্ত 0 জন ব্যবহারকারী, 0 জন প্রশাসক, 0টি ফাইল আছে এই উইকিপিডিয়ায়।
ইতিহাস
২০১০ সালের ২৩ সেপ্টেমবর ফরাসি উইকিপিডিয়া ১ মিলিয়ন নিবন্ধ তৈরী হয় যা সেই সময়ে একে তৃতীয় স্থানে পৌঁছে দেয়। ২০১৬ সালের এপ্রিল মাসে ৪৬৫৭ জন সক্রিয় সদস্য ছিলেন যারা কমপক্ষে পাঁচটি সম্পাদনা করেছেন।
২০০৮ সালে ফরাসি ভাষার বিশ্বকোষ কুইড তাদের ২০০৮ সালের সংস্করণ বাতিল করে, কারণ ফরাসি উইকিপিডিয়ার কারণে তাদের বিক্রি অনেক কমে গিয়েছিলো।
নব কুমার ভদ্র
নব কুমার ভদ্র (জন্ম ১৯৬৪) বাংলাদেশের একজন পরিচিত রিকশা চিত্রশিল্পী। রিকশা পেইন্ট বাংলাদেশের একটি ঐতিহ্যবাহী লোকশিল্প
জীবন ও কাজ
নব কুমার রাজধানী ঢাকার পুরাতন শহরের শাখারি বাজারে জন্মগ্রহণ করেন। সত্তরের দশকের শেষ দিকে ঢাকায় তার বাবার সঙ্গে সিনেমা হলের ব্যানার আঁকার কাজ শুরু করেন তিনি। পরে প্রতিবেশী তাকে রিকশার পিছনের চিত্র আঁকার সঙ্গে পরিচয় করিয়ে দেন। তিনি ষষ্ঠ শ্রেণীতে পড়ার সময় স্কুল ছেড়ে দেন। দারিদ্র্য তাকে স্কুল চালিয়ে যেতে দেয়নি। তার প্রতিবেশী সিতেশ সুর, যিনি একজন রিকশা চিত্রকর ছিলেন তাকে তার ছাত্র বানিয়েছিলেন। নব কুমার তাকে তার ওস্তাদ বা রিকশা পেইন্টিংয়ের ওস্তাদ বলে ডাকেন। তিনি শিল্প জগতে পা রাখেন ১৯৮৭ সালে। তিনি ২৫ বছরেরও বেশি সময় ধরে এই পেশায় রয়েছেন।
মতিলাল সরকার
মতিলাল সরকার (জন্ম ১৫ আগস্ট ১৯৪১) একজন ভারতীয় রাজনীতিবিদ। তিনি ভারতের কমিউনিস্ট পার্টি (মার্কসবাদী)-এর সদস্য। তিনি সংসদ সদস্য হিসেবে রাজ্যসভায় ত্রিপুরার প্রতিনিধিত্ব করেছিলেন। তার রাজ্যসভার মেয়াদ ২ এপ্রিল ২০১০-এ শেষ হয়।
লামা (প্রাণী)
right|thumb|220px|শিশু লামা
লামা (Llama) (Lama glama) উটের নিকটাত্মীয় প্রাণী। এদের বাস দক্ষিণ আমেরিকার উঁচু পাহাড়ী এলাকায়। আন্দ্রিয় সংস্কৃতিতে মাংসের জন্য এদের ব্যবহার হিস্পানিক-পূর্ব আমল থেকেই। লামার মতই আরেক প্রাণী আলপাকা। একটি পূর্ণ-বৃদ্ধিপ্রাপ্ত, পূর্ণ-আকারের লামা তার মাথার উঁচু জায়গা পর্যন্ত ৫.৫ থেকে ৬ ফুট লম্বা হতে পারে এবং ওজন হতে পারে ১৩০-২০০ কেজি। জন্মের সময় একটি শিশু লামার ওজন হয় ৯-১৪ কেজি। লামা সাধারণত ১৫-২৫ বছর বাঁচে, কিছু লামা ৩০ বছর বা তারও বেশি বাঁচতে পারে।
আইওয়া হাইওয়ে ১৭৩
আইওয়া হাইওয়ে ১৭৩ (আইওয়া ১৭৩) যুক্তরাষ্ট্রের আইওয়াতে অবস্থিত একটি রাজ্য মহাসড়ক। রাস্তাটি পশ্চিম আইওয়াতে এবং ১৪ মাইল (২৩ কি.মি.) লম্বা। আটলান্টিকের উত্তর-পশ্চিমাঞ্চলীয় আইওয়া ৮৩ থেকে শুরু হয়ে, রাস্তাটি কিম্বাংটনের আইওয়া ৪৪ এ গিয়ে শেষ হয়। আইওয়া ১৭৩, এল্ক হর্ন এবং কিম্বাংটনের সংযোগ-সড়ক হিসেবে কাজ করে, ছোট শহর দুইটি তাদের স্থানীয় ডেনিশ ঐতিহ্যের জন্য বিখ্যাত। পশ্চিমাঞ্চলীয় স্কাই সিন উপপথ হিসেবে রাস্তাটি, আইওয়া ৪৫ থেকে আই-৮০ এর সংযোগ-সড়ক হিসেবে নির্মাণ করা হয়। ১৯৩০ সালে রাস্তাটিকে এল্ক হর্ণ এবং কিম্বাংটনের মধ্যবর্তী একটি শাখা সড়ক হিসেবে নামকরণ করা হয়, এবং ১৯৮০ সালে আইওয়া ১৭৩কে বর্তমান দৈর্ঘ্যে বর্ধিত করা হয়।
রুটের বিবরণ
আটলান্টিক মহাসাগরের তিন মাইল(৪.৮ কি.মি.) উত্তর-পশ্চিমে আইওয়া ৮৩ থেকে আইওয়া ১৭৩ এর যাত্রা শুরু। এরপর রাস্তাটি উত্তরদিকে গ্রামীণ চেজ কাউন্টি অতিক্রম করে পার্শিয়াল কভারলিপ ইন্টারচেঞ্জ এ উপস্হিত হয়ে আই-৮০ এর সাথে মিলিত হয়। আই-৮০ এর একটু অদূরে রাস্তাটি সেলবি কাউন্টিতে প্রবেশ করে। আরো উত্তরে আইওয়া ১৭০ এল্ক হর্ণ অতিক্রম করে, যেখানে একটি সত্যিকার ডেনিশ বায়ুকল অতিথিদের আইওয়া ওয়েলকাম সেন্টার বরাবর স্বাগত জানায়।
এল্ক হর্ণের উত্তরে, পশ্চিম দিকে মোড় নিয়ে আইওয়া ১৭৩ সেলবি-অডুবন কাউন্টি লাইন অতিক্রম করে উত্তর দিকে মোড় নেয়। আরও তিন মাইল উত্তরে রাস্তাটি কিম্বাংটন এ পৌছায়, যেখানে এটি মূল মহাসড়কের সাথে সাথে চলে। আইওয়া ৪৪ এর উত্তর প্রান্তবিন্দুতে আইওয়া ১৭৩, দ্যা লিটল মারমেইড ভাস্কর্য অতিক্রম করে,এই ভাস্কর্যটি ডেনিশদের একটি ঐতিহ্যবাহী স্থাপনা। আই-৮০ থেকে আইওয়া ৪৪ পর্যন্ত বিস্তৃত রাস্তাটি ১৪০ মাইল দীর্ঘ পশ্চিমাঞ্চলীয় স্কাই সিন উপপথ|পশ্চিমাঞ্চলীয় স্কাই সিন উপপথের অংশ।
ইতিহাস
১৯৩০ সালে আইওয়া ১৭৩ কে একটি ৩ মাইল (৪.৮ কি.মি.) লম্বা রাস্তা হিসেবে দক্ষিণ কিম্বাংটনের নিকটে অবস্থিত আইওয়া ৭ থেকে  এল্ক হর্ণ এবং  মধ্যবর্তী স্পার রুট হিসেবে নির্মাণ করা হয়। ১৯৩২ সাল নাগাদ রাস্তাটিকে আধা পাঁকা করা হয়    এবং ১৯৫৬ সালে পুরোপুরি বাঁধিয়ে ফেলা হয়। ১৯৮০ সালে   আইওয়া ১৭৩ কে দক্ষিণে বর্তমান দৈর্ঘ্যে সম্প্রসারিত করা হয়। নতুন যুক্ত হওয়া ১১ মাইলের রাস্তাটিকেও নামকরণ করে বাঁধিয়ে ফেলা হয়। তখন থেকেই রাস্তাটি অবিকৃত অবস্থায় বিদ্যমান রয়েছে।
জুলিয়েট বিংলে
জীবনী
জুলিয়েট মার্টিন ভিক লন্ডনের হারলে স্ট্রিটে জন্মগ্রহণ করেছিলেন; তাঁর বাবা সার্জন রেগিনাল্ড ভিক। তিনি লন্ডনের কিং আলফ্রেড স্কুলে পড়াশোনা করেছিলেন এবং লন্ডন স্কুল অব ইকোনমিক্স থেকে সামাজিক প্রশাসনে ডিগ্রি অর্জন করেছিলেন।
তিনি ১৯৪৮ সালে আলেক বিংলির সাথে বিবাহবন্ধনে আবদ্ধ হয়েছিলেন, যিনি ১৯৫৯ সালে নাইট উপাধি পেয়েছিলেন, যার জন্য তাঁকে লেডি বিংলি বলা হয়।
সামাজিক অবদান
বিংলে ১৯৪৫ সালে সেন্ট বার্থলোমিউ হাসপাতালে চিকিৎসামূলক সমাজকর্মী হিসাবে কাজ শুরু করেছিলেন, কিন্তু ১৯৪৮ সালে বিয়ের পরে তিনি এই কাজটি ছেড়ে দিয়েছিলেন এবং ২৪ বছর পরে বিধবা হওয়ার পর পুনরায় তা শুরু করেছিলেন।
স্বামীর সাথে মাল্টায় থাকাকালীন তিনি সেখানে সমাজকল্যাণ ব্যবস্থার উন্নতি করার কাজে জড়িত হয়েছিলেন। ১৯৬১ সালে যখন তাঁর স্বামী পোর্টসমাথের কমান্ডার ইন চিফ পদে নিযুক্ত হয়েছিলেন তখন তিনি জাহাজী পরিবার কল্যাণ পরিষেবাদি উন্নত করার জন্য কাজ করেছিলেন। অবসর গ্রহণের পরে তিনি জাতীয় মানসিক স্বাস্থ্য সংস্থার (বর্তমানে মাইন্ড) সাথে যুক্ত হয়েছিলেন এবং ১৯৮৩ সাল পর্যন্ত এর সভাপতি ছিলেন।
১৯৭২ সালে তাঁর স্বামীর হঠাৎ মৃত্যুর পরে তিনি লন্ডনের সেন্ট মার্কস হাসপাতালে একটি খণ্ডকালীন পদে চিকিৎসামূলক সমাজকর্মী হিসাবে পুনরায় কাজ শুরু করেছিলেন।
নবজন্ম
নবজন্ম হল একটি জনপ্রিয় হাসির বাংলা চলচ্চিত্র যা পরিচালনা করেন দেবকীকুমার বসু। আশাপূর্ণা দেবী এর কাহিনী অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ২৮ ডিসেম্বর ১৯৫৬ সালে ডিলাক্স ফিল্মস ব্যানারে মুক্তি পেয়েছিল এবং সংগীত পরিচালনা করেছেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, অরুন্ধতী দেবী, সবিতা বোস এবং তুলসী চক্রবর্তী।
জুলিয়েট বিংলে
প্রকাশনা
২০০২ সালে তিনি হোয়াট ইট ওয়াজ অ্যান্ড হোয়াট ইট ওয়াজ নট ((What it was and what it was not), রকিংহ্যাম প্রেস: ) শিরোনামে একটি বই প্রকাশ করেছিলেন। এর পাশাপাশি তিনি চারটি শিশুতোষ বইও প্রকাশ করেছিলেন।
অস্ট্রেলিয়ার পর্যটন
থাম্ব| [[গোল্ড কোস্ট, কুইন্সল্যান্ড|গোল্ড কোস্টে একজন সার্ফার। অস্ট্রেলীয় পর্যটনের একটি আইকনিক গ্লোবাল ইমেজ তার সৈকতগুলিতে কেন্দ্র করে, যা অস্ট্রেলীয় পরিচয়ের একটি অবিচ্ছেদ্য অংশ। ]] থাম্ব| [[উত্তর অঞ্চল|উত্তরাঞ্চলের উলুরু-কাটা তজুতা জাতীয় উদ্যানের কাছে লাসেটার হাইওয়েতে গাড়ি চালানো।]] থাম্ব| [[কুইন্সল্যান্ড|কুইন্সল্যান্ডের হুইটসানডে দ্বীপপুঞ্জ।]] অস্ট্রেলিয়ায় পর্যটন অস্ট্রেলিয়ান অর্থনীতির একটি গুরুত্বপূর্ণ অংশ এবং এটি দেশীয় এবং আন্তর্জাতিক উপাদান নিয়ে গঠিত। ২০১৪/১৫ আর্থিক বছরে, পর্যটন অস্ট্রেলিয়ার জিডিপির ৩.০% প্রতিনিধিত্ব করে জাতীয় অর্থনীতিতে A$ ৪৭.৫ বিলিয়ন অবদান রাখে। ২০১৯ সালে, অবদান ছিল রেকর্ড $৪৪.৬ বিলিয়ন। ঘরোয়া পর্যটন, পর্যটন শিল্পের একটি উল্লেখযোগ্য অংশ, যা মোট সরাসরি পর্যটন জিডিপির ৭৩% প্রতিনিধিত্ব করে। কোভিড -১৯ মহামারী আন্তর্জাতিক পর্যটক আগমনকে প্রভাবিত করেছে, কারণ অস্ট্রেলিয়া ২০২০ সালের মার্চ মাসে তার আন্তর্জাতিক সীমানা বন্ধ করে দিয়েছে, তবে দেশের কিছু অঞ্চলে তুলনামূলকভাবে কম মাত্রার অভ্যন্তরীণ ভ্রমণ এখনও সম্ভব। ২০২১ সালের নভেম্বর পর্যন্ত, অস্ট্রেলিয়ার এয়ারপোর্ট খোলা হয়েছে এবং সম্পূর্ণরূপে টিকাপ্রাপ্ত অস্ট্রেলীয়দের বিদেশে যাওয়ার অনুমতি দেওয়া হয়েছে। বর্তমানে নিউজিল্যান্ডের নাগরিকদের দেশে প্রবেশের অনুমতি দেওয়া হয়েছে, এবং পরবর্তীতে সিঙ্গাপুরের নাগরিকদের ২১ নভেম্বর ২০২১ থেকে অস্ট্রেলিয়ায় প্রবেশের অনুমতি দেওয়া হবে বলে আশা করা হচ্ছে।
২০১৫ সালের ক্যালেন্ডার বছরে, অস্ট্রেলিয়ায় ৭.৪ মিলিয়ন আন্তর্জাতিক দর্শনার্থী ছিল, এবং ২০১৯ সালের জুন পর্যন্ত ৮.৬ মিলিয়ন, যা ৩% বৃদ্ধি পেয়েছে। পর্যটন ২০১৪-১৫ সালে অস্ট্রেলিয়ায় ৫৮০,৮০০ জন লোককে নিযুক্ত করেছে, যা কর্মশক্তির ৫%। পর্যটনে নিযুক্ত ব্যক্তিদের প্রায় ৪৩.৭% খণ্ডকালীন ছিল। ২০১০-১১ সালে অস্ট্রেলিয়ার মোট রপ্তানি আয়ের ৮.০% অবদানও পর্যটনের।
আখতারুল ইমান
রাজনৈতিক পেশা
ইমান জানান, ছাত্রাবস্থায় তিনি রাজনীতিতে আসেন। ১৯৮৫ সালে, তিনি চোরদের বিরুদ্ধে অভিযান শুরু করেন। ইমান বলেছিলেন যে তিনি প্রচার শুরু করেছিলেন কারণ "পুলিশ ও প্রশাসন তাদের সাথে হাতের মুঠোয় ছিল"। ২০০৫ বিহার বিধানসভা নির্বাচনে, তিনি কোচধামন থেকে রাষ্ট্রীয় জনতা দলের টিকিটে প্রতিদ্বন্দ্বিতা করেছিলেন এবং নির্বাচিত হন। ২০১০ সালেও তিনি আসনটি ধরে রেখেছিলেন। ২০১৩ সালের ফেব্রুয়ারিতে, যখন ছাত্রদের সূর্য নমস্কারের যোগ আসন (কথিতভাবে হিন্দু সূর্য দেবতা সূর্যের কাছে প্রণাম) করার জন্য তৈরি করা হচ্ছিল, তখন ইমান বলেছিলেন যে সরকার রাষ্ট্রে রাষ্ট্রীয় স্বয়ংসেবক সংঘ (একটি হিন্দু ডানপন্থী সংগঠন) মতাদর্শ বাস্তবায়নের চেষ্টা করছে।
২০১৪ সালে, তিনি রাষ্ট্রীয় জনতা দল ছেড়ে জনতা দলে (ইউনাইটেড) যোগ দেন। ২০১৪ সালের ভারতীয় সাধারণ নির্বাচনে কিশানগঞ্জ আসন থেকে প্রতিদ্বন্দ্বিতা করার জন্য তার দল তাকে প্রার্থী করেছিল। যাইহোক, ১৫ এপ্রিল (নির্বাচনের ১০ দিন আগে) তিনি ভারতীয় জাতীয় কংগ্রেসের মোহাম্মদ আসরারুল হকের পক্ষে প্রত্যাহার করেন যে তিনি মুসলিম ভোটকে বিভক্ত করতে চান না কারণ তার লক্ষ্য ছিল ভারতীয় জনতা পার্টিকে পরাজিত করা।
২০১৫ সালের আগস্টে, ইমান হায়দ্রাবাদ ভিত্তিক সর্বভারতীয় মজলিস-ই-ইত্তেহাদুল মুসলিমীনে যোগদান করেন এবং ২০১৫ সালের নভেম্বরে, ইমানকে ২০১৫ বিহার বিধানসভা নির্বাচনে কোচধামান আসন থেকে দলের প্রার্থী করা হয়েছিল। সমাবেশে, দলীয় কর্মীরা তাকে শের-ই-বিহার ( বিহারের বাঘ) হিসাবে প্রশংসা করেছিল এবং বিহারের আসাদউদ্দিন ওয়াইসি (দলের জাতীয় প্রধান) হিসাবে অভিহিত করা হয়েছিল। তিনি বলেছিলেন যে পাসওয়ান এবং যাদব সম্প্রদায়ের (নিম্ন বর্ণের হিন্দু সম্প্রদায়) যদি তাদের নিজস্ব রাজনৈতিক দল থাকতে পারে, তবে মুসলমানদেরও তাদের নিজস্ব রাজনৈতিক দল থাকতে হবে। তিনি বিহার রাজ্যের দলের সভাপতিও ছিলেন। তবে নির্বাচনে তিনি জনতা দলের (ইউনাইটেড) মুজাহিদ আলমের কাছে হেরে যান। আলমের ৫৬,০০০ ভোটের তুলনায় ইমান ৩৭,০০০ ভোট পেয়েছেন। ২০১৯ সালের ভারতীয় সাধারণ নির্বাচনে ইমান কিশানগঞ্জ আসন থেকে এআইএমআইএম-এর প্রার্থী ছিলেন।
২০২০ বিহার বিধানসভা নির্বাচনে অমৌর নির্বাচনী এলাকা থেকে জয়লাভ করে ইমান বিধায়ক হয়েছিলেন।
অক্ষ (দ্ব্যর্থতা নিরসন)
অক্ষ বলতে বুঝানো হতে পারেঃ
জিতু পট্টনায়ক
জিতু পট্টনায়ক|থাম্ব জিতু পাটনায়েক ভারতের ওড়িশার একজন রাজনীতিবিদ । ২০০৯ থেকে ২০১৪ সালের মধ্যে তিনি চম্পুয়ায় (ওড়িশা বিধানসভা কেন্দ্র) প্রতিনিধিত্ব করেছিলেন। ২০০৯ সালে তিনি সনাতন মহাকুডের সাথে প্রতিদ্বন্দ্বন্দিতা করে চ্যাম্পুয়া আসনটি জিতেছিলেন, রাজ্যের সবচেয়ে ক্ষুদ্রতম ১৪ ভোটের ব্যবধানে।
অক্ষর (দ্ব্যর্থতা নিরসন)
অক্ষর বলতে বুঝানো হতে পারেঃ
আলী আনোয়ার
আলী আনোয়ার (জন্ম: ৩রা মার্চ, ১৯৩৬, মৃত্যু: ৩ মার্চ, ২০১৪) বাংলাদেশের একজন গবেষক। ২০০৬ সালে প্রবন্ধে অবদানের জন্য বাংলা একাডেমি পুরস্কার লাভ করেন।
জন্ম ও শৈশব
অবিভক্ত ভারতের ভূতাত্ত্বিক জরিপ বিভাগের কর্মকর্তা মহব্বত আলী এবং তাঁর সহধর্মিণী বিলকিস আরার জ্যেষ্ঠ পুত্র আলী আনোয়ারের জন্ম মাতুলালয় মাদারীপুরে ১৯৩৬ সালের ৩রা মার্চ। তাঁর প্রাথমিক শিক্ষা শুরু হয় বাবার কর্মস্থল শিলংএ, শিলং মিশন স্কুলে। দ্বিতীয় বিশ্বযুদ্ধ-এর সময় বাবা দেরাদুনে বদলি হলে হাতিবারকালা অ্যাংলো-ভার্নাকুলার স্কুলে লেখাপড়া করেন। দু'বছর পরে আবার কলকাতার মডার্ন স্কুলে ষষ্ঠ ও সপ্তম শ্রেণিতে অধ্যয়ন করেন। কলকাতায় দাঙ্গা শুরু হলে তাঁর পরিবার পূর্ব-বাংলায় চলে আসে এবং ১৯৪৭ সালের আগস্ট মাসে তিনি কুমিল্লা জিলা স্কুলে ভর্তি হন। ১৯৫১ সালে কুমিল্লা জিলা স্কুল হতে  ম্যাট্রিকুলেশন এবং ১৯৫৩ সালে কুমিল্লা ভিক্টোরিয়া কলেজ থেকে আই এ পাস করেন।
শিক্ষা ও কর্মজীবন
ঢাকা বিশ্ববিদ্য্যলয় থেকে স্নাতক (১৯৫৭) ও স্নাতকোত্তর (১৯৫৮) শেষে তিনি ময়মনসিংহের আনন্দমোহন কলেজে শিক্ষক হিসেবে যোগদান করেন। এরপর ইউনিভার্সিটি অফ নটিংহ্যাম থেকে পোস্ট গ্র্যাজুয়েট ডিপ্লোমা অর্জনের পর ১৯৬২ সালে রাজশাহী বিশ্ববিদ্যালয়ে ইংরেজি বিভাগে প্রভাষক হিসেবে যোগদান করেন এবং ২০০১ সালে অবসর গ্রহণ করেন।
প্রকাশিত বই এর তালিকা
ধর্মনিরপেক্ষতা (১৯৭৩, সম্পাদক), অনিকেত বেদনা (১৯৭৮, অনুবাদ, মূল: A slight ache by Harold Pinter), আধুনিক ইউরোপীয় নাটক (১৯৮৫), সারকোফেগাস (১৯৮৭,অনুবাদ, মূল: Sarcophagus by Gubarayev), ইবসেন (২০০১), পাবলো নেরুদা:প্রেমে ও সংগ্রামে (২০০৭), সাহিত্য-সংস্কৃতি নানা ভাবনা (২০১৩), সাহিত্যের বিরল আঙিনায় (২০১৭)
মৃত্যু
আলী আনোয়ার ৩ মার্চ, ২০১৪ যুক্তরাষ্ট্রের নিউইয়র্কের একটি হাসপাতালে চিকিত্সাধীন অবস্থায় তিনি মারা যান।
শিমূল ইউসুফ
শিমূল ইউসুফ (জন্ম: ২১ মার্চ ১৯৫৭) একজন বাংলাদেশী অভিনেত্রী, পরিচালক এবং গায়িকা। শিল্পকলার অভিনয় শাখায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।
প্রাথমিক জীবন
শিমূল ইউসুফ মার্চ ২১, ১৯৫৭ সালে ঢাকায় জন্মগ্রহণ করেন।তার পৈতৃক বাড়ি ঢাকার সন্নিহিত বিক্রমপুরে(বর্তমান মুন্সীগঞ্জের শ্রীনগর উপজেলা এ) সাত ভাই বোনদের মধ্যে তিনি সবার ছোট ছিলেন। তার পিতা মেহতের বিল্লাহ কমলাপুরে একজন গায়ক হিসেবে কাজ করতেন। শিমুল পাচঁ বছর বয়স থেকে গান শুরু করেন। তিনি রেডিও এবং টেলিভিশনে গান পরিবেশন করতেন এবং কচি কাঁচার মেলা নামক একটি শিশুদের গানের অনুষ্ঠানে তিনি গান গায়তে যান। তিনি ওস্তাদ হেলাল উদ্দিন, পি সি গোমেজ, আলতাপ মাহমুদ এবং আব্দুল লতিফ থেকে শাস্ত্রীয় এবং বাংলাদেশের ঐতিহ্যগত গানের উপর প্রশিক্ষণ গ্রহণ করেন। ১৯৬২ সালে মাত্র ৫ বছর বয়সে তিনি শিশুশিল্পী হিসাবে মঞ্চে অভিনয় ও সঙ্গীত জীবন শুরু করেন। ১৯৬৩ সালে তিনি তৎকালীন রেডিও পাকিস্তানে শিশুশিল্পী হিসাবে আত্মপ্রকাশ করেন। ১৯৬৪ সালে তঃকালীন পাকিস্তান টেলিভিশনের সম্প্রচারের প্রথম দিন শিশুশিল্পী হিসাবে সঙ্গীত পরিবেশন করেন।
কর্মজীবন
১৯৭৪ সালে তিনি ঢাকা থিয়েটাওে যোগ দেন এবং এ পর্যন্ত তিনি ঢাকা থিয়েটারের ৩৪টি নাটকে অভিনয়শিল্পী, সঙ্গীত পরিচালক, কোরিওগ্রাফার এবং পোশাক পরিকল্পনা, সহযোগী নির্দেশক ও পাণ্ডুলিপি সম্পাদনার কাজ করেছেন। ১৯৮১ সালে গ্রাম থিয়েটার আন্দোলনকে সংগঠিত করতে তিনি বিশেষ অবদান রাখেন। শৈশব থেকে শিমূল ইউসুফ উচ্চাঙ্গ সঙ্গীত, নজরুল সঙ্গীত এবং গণসঙ্গীতে ওস্তাদ হেলাল উদ্দিন, পিসি গোমেজ, ওস্তাদ ফুল মোহাম্মদ, শহীদ আলতাফ মাহমুদ, শেখ লুৎফর রহমান, আব্দুল লতিফ, ওস্তাদ ইমামউদ্দীন এবং সুধীন দাসের কাছে দীর্ঘদিন তালিম নেন। তিনি আলতাফ মাহমুদ সঙ্গীত বিদ্যানিকেতন থেকে সঙ্গীতে ডিপ্লোমা লাভ করেন। তিনি ঢাকা বিশ্ববিদ্যালয় থেকে সামাজিক বিজ্ঞানে ডিগ্রি নিয়েছেন।
রেডিও, টেলিভিশন ও মঞ্চের শিল্পী শিমূল ইউসুফ ১৯৭৪ সালে ঢাকা থিয়েটারে যোগদানের পর থেকে পুরোপুরি মঞ্চে নিজেকে নিয়োজিত করেন। পাশাপাশি শুদ্ধ সঙ্গীতচর্চা অব্যাহত রাখেন। দীর্ঘ পাঁচ দশকের জীবনে শিমূল ইউসুফ দুই সহস্রাধিক নজরুল সঙ্গীত, গণসঙ্গীত- রেডিও, টেলিভিশন ও মঞ্চে পরিবেশন করেন এবং মঞ্চের ৩৩টি নাটকের ষোল শতাধিক মঞ্চায়নে সফল অভিনয় করেন। তার অভিনীত উল্লেখযোগ্য নাটক: মুনতাসীর, কসাই, চর কাঁকড়া, শকুন্তলা, ফণীমনসা, কিত্তনখোলা, কেরামতমঙ্গল, হাতহদাই, চাকা, একাত্তরের পালা, যৈবতীকন্যার মন, মার্চেন্ট অব ভেনিস, বনপাংশুল, প্রাচ্য, বিনোদিনী, ধাবমান, নষ্টনীড়, দ্য টেম্পেস্ট সবিশেষ উল্লেখযোগ্য। তার একক অভিনয়ের নাটক ‘বিনোদিনী’ বিশ্বনাট্য অলিম্পিকস ও আন্তর্জাতিক মনোড্রামা উৎসবে মঞ্চস্থ হয় এবং ব্যাপকভাবে প্রশংসিত হয়। রুবাইয়াৎ আহমেদের অনুবাদ ও রূপান্তরে এবং নাসির উদ্দীন ইউসুফের নির্দেশনায় ইংল্যান্ডের বিখ্যাত শেক্সপিয়রস গ্লোব থিয়েটারে মঞ্চায়িত বাংলা ভাষার প্রথম নাটক ‘দ্য টেম্পেস্ট’ এ প্রথম বাঙালি অভিনেত্রী হিসেবে অভিনয় করেছেন শিমূল। বাঙলা অভিনয়রীতি বিকাশে এবং শুদ্ধ সঙ্গীতচর্চায় তার অবদানের জন্য কবি বেগম সুফিয়া কামাল ও নাট্যাচার্য সেলিম আল দীনকর্তৃক তিনি ‘মঞ্চকুসুম’ উপাধিতে ভূষিত হন।
টেলিভিশন নাটকের মধ্যে উল্লেখযোগ্য: ঘরোয়া, পোস্টমাস্টার, গ্রন্থিকগণ কহে, নির্বাসন।
জাতীয় ও আন্তর্জাতিকভাবে পুরস্কারপ্রাপ্ত ১৬টি চলচ্চিত্রে তিনি সঙ্গীত পরিচালনা ও কণ্ঠ দান করেন। উল্লেখযোগ্য চলচ্চিত্র ‘আগামী’, ‘একাত্তরের যীশু’, ‘ঘুড্ডি’, ‘গেরিলা’ ইত্যাদি।
গণসঙ্গীত, নজরুলসঙ্গীত এবং লালনের গান নিয়ে শিমূল ইউসুফের ৫টি একক অ্যালবাম প্রকাশিত হয়েছে।
বাংলার ফণিমনসা
বাংলার ফণিমনসা সাধারণত কুকুর-দাঁতযুক্ত বিড়াল সাপ হিসাবে পরিচিত। এটি একটি নিশাচর সাপ যা সর্ববৃহৎ সাপ গোত্র কলুব্রিড এর অন্তর্ভুক্ত। এটি এশিয়া মহাদেশের একটি স্থানিক প্রজাতি।
বিবরণ
এটি একটি বেশ লম্বা সাপ, মোট দৈর্ঘ্যে ২ মিটার (৬.৫ ফুট) এরও বেশি। উপরের চোয়াল এবং নীচের চোয়ালের সামনের দাঁতগুলি দৃঢ়ভাবে প্রসারিত।
শরীরটি সরু এবং শরীরের পার্শ্বদিক সঙ্কুচিত। পৃষ্ঠদেশ দেখতে তামাটে রঙের এবং পৃষ্টদেশে লালচে বাদামী বা গাঢ় বাদামী ক্রসব্যান্ড থাকে। মাথার প্রতি পাশে চোখের পিছনে একটি অন্ধকার রেখা রয়েছে। ভেন্টারটি সাদা রঙের।
খাদ্য
সাধারণ খাদ্য এটি প্রধানত ছোট পাখি এবং পাখির ডিম খায় তবে টিকটিকি এবং ছোট স্তন্যপায়ী প্রাণীও গ্রহণ করতে পারে।
প্রজনন
বাংলার ফণিমনসা এমন একটি সরীসৃপ প্রজাতি যাদের যৌন পরিপক্ব স্ত্রী সাপরা প্রতি প্রজননে ৬-১২ ডিম দেয়।
রনিত মোর
রনিত গজানন মোর (জন্ম: ২ ফেব্রুয়ারি ১৯৯২) একজন ভারতীয় প্রথম শ্রেণীর ক্রিকেটার যিনি কর্ণাটকের হয়ে খেলে, তিনি একজন ডানহাতি মিডিয়াম ফাস্ট বোলার। তিনি ২০১৩ থেকে চেন্নাই সুপার কিংস স্কোয়াডের সদস্য হন   এবং ৩০ ই এপ্রিল ২০১৫ এ ইডেন গার্ডেনে কলকাতা নাইট রাইডার্সের বিপক্ষে আইপিএলে অভিষেক করেছিলেন। রনিত তার স্কুল পড়াশোনা করেছেন গোমতেশ উচ্চ বিদ্যালয়, বেলগাম এবং তার প্রাক বিশ্ববিদ্যালয় গগতে কলেজ থেকে এবং এখন জাইন কলেজ থেকে ব্যবসায় স্নাতক সম্পন্ন করছেন। ঘরোয়া টি -টোয়েন্টি টুর্নামেন্টে কর্ণাটকের প্রতিনিধিত্ব করেছেন রনিত।  তিনি ২০১৮-১৯ রঞ্জি ট্রফির গ্রুপ পর্বে কর্ণাটকের জন্য সর্বাধিক উইকেট শিকারী ছিলেন।
নিউজিল্যান্ডের পর্যটন
thumb|মিলফোর্ড সাউন্ডের কাছে বরফাবৃত পর্বত thumb|গ্রেমাউথের সমুদ্রসৈকতে সূর্যাস্ত thumb|হোয়াংগানুই নদীর পাড়ে পাহাড় প্রতি বছর প্রায় ২০ লক্ষ পর্যটক নিউজিল্যান্ডে বেড়াতে আসে। নিউজিল্যান্ডকে সাধারণত একটি পরিচ্ছন্ন, সবুজ দেশ হিসেবে বাজারজাত করা হয়। মিলফোর্ড সাউন্ড এবং টোঙ্গারিরো আল্পীয় ক্রসিং-এর মত প্রাকৃতিক অঞ্চলগুলি সাধারণ গন্তব্যস্থল। বান্‌জি জাম্পিং ও সাগরে তিমি দেখা পর্যটকদের মধ্যে জনপ্রিয়। বেশিরভাগ পর্যটক অকল্যান্ড আন্তর্জাতিক বিমানবন্দরের মাধ্যমে দেশে প্রবেশ করে। এরপর অনেকে কোচ বা ভাড়া গাড়ির মাধ্যমে দেশের প্রত্যন্ত অঞ্চলে ঘুরে বেড়ায়।
কোম্পানীগঞ্জ (দ্ব্যর্থতা নিরসন)
কোম্পানীগঞ্জ শব্দটি দিয়ে বোঝানো হতে পারে:
অ্যান্ড্রোজেন
থাম্ব|হিউম্যান অ্যান্ড্রোজেন রিসেপ্টর এবং অ্যান্ড্রোজেন বাঁধাই
অ্যান্ড্রোজেন বা অ্যান্ড্রোজেনিক হরমোন হল সে সকল প্রাকৃতিক স্টেরয়েড হরমোন, যেগুলো মেরুদন্ডী প্রাণীদের মধ্যে পুরুষদের এন্ড্রোজেন রিসেপ্টর বন্ধিত করতে কাজ করে| এটি পুরুষের যৌনাঙ্গ গঠন এবং গৌন শারীরিক বৈশিষ্ট গঠনে কাজ করে| টেস্টোস্টেরন একটি এন্ড্রোজেনিক হরমোন| বয়োসন্ধিকালে ছেলে - মেয়ে উভয়ের মাঝেই এন্ড্রোজেন নিঃসরণ বেড়ে যায়। পুরুষদের প্রধান এন্ড্রোজেন হল টেস্টোস্টেরন। এছাড়াও পুরুষ শরীর গঠনে ডিহাইড্রোটেসটোসটেরন (DHT) ও এন্ড্রোসটেনেডিওন একইভাবে মূখ্য ভূমিকা পালন করে। ডিএইচটির প্রভাবে পুরুষ জননাঙ্গ, শুক্রাশয় ও প্রস্টেট গ্রন্থির বিকাশ ঘটে। বয়ঃসন্ধিকালেই পুরুষের প্রস্টেট বৃদ্ধিতে ও সেবাসিওস গ্রন্থির কর্মতৎপড়তা এর প্রভাবেই বৃদ্ধি পায়। এন্ড্রোজেন সাধারণত পুরুষ হরমোন বলে বহুল প্রচলিত হলেও, নারীদেহেও এর উপস্থিতি বিদ্যমান। বিশেষ করে নারী যৌনাকাঙ্খা উৎপন্নে এন্ড্রোজেনের ভূমিকা আছে। এছাড়াও এন্ড্রোজেন সরাসরিভাবে এস্ট্রোজেনের সাথে সম্পর্কযুক্ত। উল্লেখ্য, এস্ট্রোজেন নারী ও পুরুষ উভয়ের দেহেই উপস্থিত। প্রাকৃতিক কারণ ছাড়াও, চিকিৎসা বিজ্ঞানে এন্ড্রোজেন হরমোনের ব্যবহার রয়েছে।
জৈব সংশ্লেষণ
ক্লোরেস্টরল থেকে সংশ্লেষিত হয়ে এন্ড্রোজেন মূলতঃ গোনাড তথা শুক্রাশয় বা জরায়ুতে উৎপন্ন হয়। এছাড়াও এড্রেনাল গ্রন্থিতেও এন্ড্রোজেন উৎপন্ন হয়।
বিপাক
এন্ড্রোজেনের বিপাক ঘটে যকৃতে।
পূর্বভাগ ইউনিয়ন
পূর্বভাগ বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ইতিহাস
পূর্বভাগ ইউনিয়ন এক সময় হরিপুর ইউনিয়নের অংশ ছিল। পরবর্তীতে এটি স্বতন্ত্র ইউনিয়ন পরিষদ হিসেবে প্রতিষ্ঠিত হয় এবং ১৯৯১ সালে ইউনিয়ন পরিষদ ভবন স্থাপিত হয়।
আয়তন ও অবস্থান
পূর্বভাগ ইউনিয়নের আয়তন ২,১২৫ একর (৮.৬০ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের পশ্চিমে গোকর্ণ ইউনিয়ন, উত্তরে বুড়িশ্বর ইউনিয়ন, পূর্বে গুনিয়াউক ইউনিয়ন ও হরিপুর ইউনিয়ন এবং দক্ষিণে সরাইল উপজেলার শাহজাদাপুর ইউনিয়ন অবস্থিত।
প্রশাসনিক কাঠামো
পূর্বভাগ ইউনিয়ন নাসিরনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৪টি মৌজায় বিভক্ত এবং মোট গ্রাম ১০টি।
জনসংখ্যার উপাত্ত
২০১১ সালের আদমশুমারি অনুযায়ী পূর্বভাগ ইউনিয়নের মোট জনসংখ্যা ১৮,১৮৪ জন। এর মধ্যে পুরুষ ৮,৮২৪ জন এবং মহিলা ৯,৩৬০ জন। মোট পরিবার ৩,৬৯৮টি। জনসংখ্যার ঘনত্ব প্রতি বর্গ কিলোমিটারে প্রায় ২,১১৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে দেওয়া হল:
শিক্ষা ব্যবস্থা
২০১১ সালের আদমশুমারি অনুযায়ী পূর্বভাগ ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
যোগাযোগ ব্যবস্থা
নাসিরনগর উপজেলা সদর থেকে পূর্বভাগ ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে পূর্বভাগ ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়া বর্ষাকালে নৌকাযোগেও এ ইউনিয়নে যাতায়াত করা হয়।
খাল ও নদী
পূর্বভাগ ইউনিয়নের দক্ষিণ সীমান্ত দিয়ে বয়ে চলেছে তিতাস নদী।
হাট-বাজার
পূর্বভাগ ইউনিয়নের প্রধান ৩টি হাট-বাজার হল শ্যামপুর বাজার, পূর্বভাগ পুরাতন বাজার এবং পূর্বভাগ নতুন বাজার।
রাম সাথে
রাম চন্দ্র দত্তত্রায় সাথে (১৯৩৩ – ২০০৮) ছিলেন ভারতের পররাষ্ট্র সচিব। তিনি ৯ নভেম্বর ১৯৭৯ থেকে ৩০ এপ্রিল ১৯৮২ পর্যন্ত সচিবের হিসাবে দায়িত্ব পালন করেছিলেন।
তিনি রাষ্ট্রদূত হিসাবে চীন (১৯৬৬ – ১৯৬৮), ফ্রান্স (জুলাই, ১৯৭৬ থেকে নভেম্বর, ১৯৭৮), ইরান (নভেম্বর, ১৯৭৮ – ১৯৮০) এবং জার্মানিতে (১৯৮২ – ১৯৮৪) দায়িত্ব পালন করেছিলেন এবং একজন কূটনীতিক হিসাবে আফগানিস্তান এবং পূর্ব আফ্রিকায় ছিলেন। তাঁর মেয়ে মোহিনী শিবশঙ্কর মেননকে বিয়ে করেছিলেন।
বিড়াল চোখ নীহারিকা
ক্যাট'স আই নেবুলা বা বিড়ালাক্ষ নীহারিকা (এটি এনজিসি ৬৫৪৩ এবং ক্যালডওয়েল ৬ নামেও পরিচিত) তক্ষকের উত্তর তারামণ্ডলের একটি গ্রহ নীহারিকা, যা উইলিয়াম হার্শেল ১৭৮৬ সালের ফেব্রুয়ারি মাসে আবিষ্কার করেন। এটিই প্রথম গ্রহের নীহারিকা, যার বর্ণালীটি ইংরেজ অপেশাদার জ্যোতির্বিদ উইলিয়াম হুগিন্স অন্বেষিত করে দেখিয়ে দিয়েছিলেন যে গ্রহের নীহারিকাটি বায়বীয় এবং নাক্ষত্রিক বৈশিষ্ট বিহীন। কাঠামোগতভাবে, বস্তুটির নট, জেটস, বুদবুদ এবং জটিল পরিধির মধ্যে হাবল স্পেস টেলিস্কোপের উচ্চ-রেজোলিউশনের চিত্র রয়েছে, যা কেন্দ্রীয় উষ্ণ গ্রহ নীহারিকার নিউক্লিয়াস (পিএনএন) দ্বারা আলোকিত হচ্ছে। এটিকে সমীক্ষাযোগ্য বস্তু হিসাবে রেডিও থেকে এক্স-রে তরঙ্গদৈর্ঘ্য পর্যন্ত পর্যবেক্ষণ করা হয়েছে।
সাধারণ তথ্য
এনজিসি ৬৫৪৩ এর অবস্থান উত্তর বৃত্তাকার মেরুর বর্তমান অবস্থান থেকে ৪.৪ আর্কমিনিট, যা ধ্রুবতারা ও পৃথিবীর ঘূর্ণনের উত্তর অক্ষের বর্তমান অবস্থানের মধ্যবর্তী ৪৫ আর্কমিনিটের মধ্যে ১/১০ এরও কম।
মিশরীয় রন্ধনশৈলী
মিশরীয় রন্ধনশৈলী হচ্ছে মিশরে প্রচলিত বিভিন্ন রান্নার সমাহার। অঞ্চলভেদে মিশরীয় রন্ধনশৈলীতে মধ্যপ্রাচ্য এবং আফ্রিকার কিছু প্রভাব লক্ষ্য করা যায়। মিশরীয় রন্ধনশিল্পে প্রচুর পরিমাণে ডাল, শাকসবজি এবং ফল ব্যবহৃত হয়। মিশরের নীল উপত্যকা এবং বদ্বীপে প্রচুর পরিমাণে এসব শস্য উৎপন্ন হয়।
বৈশিষ্ট্য
নিরামিষাশী খাবারের জন্য মিশরীয় রন্ধনশৈলী পরিচিত কারণ এখানে ডাল এবং শাকসবজি প্রধান খাবারের আধিক্য বেশি। আলেক্সান্দ্রিয়া এবং মিশরের উপকূল অঞ্চলের খাবারের মাছ এবং অন্যান্য সামুদ্রিক খাবারের ব্যবহার বেশি। ইতিহাসজুড়ে মিশরে মাংস খুবই ব্যয়বহুল তাই বিভিন্ন প্রকার নিরামিষভোজী খাবার স্থান দখল করে নিয়েছে। মিশরের লোহিত সাগরের সমুদ্রবন্দর ইউরোপে মশলার প্রবেশপথ হিসেবে ব্যবহৃত হতো। বছরজুড়ে বিভিন্ন মশলা এই পথ ধরে মিশরে পদাঙ্ক রেখে যাওয়ায় মিশরে মশলার ব্যবহার বৃদ্ধি পায়। জিরা বহুল ব্যবহৃত মশলা। অন্যান্য মশলার মধ্যে আছে দারচিনি,  মরিচ, হলুদ, তেজপাতা,  আদা, মৌরি ইত্যাদি।
মিশরীয় রান্নায় সাধারণ মাংসের মধ্যে আছে খরগোশ, কবুতর, মুরগি এবং হাঁস। এগুলো সিদ্ধ করে ঝোল দ্বারা বিভিন্ন প্রকার স্ট্যু এবং স্যুপ প্রস্তুত করা হয়। ঝলসানো বা গ্রিলের জন্য ভেড়া এবং গরুর মাংস ব্যবহৃত হয়। কোফতা,  কাবাব, গ্রিল কাটলেট ইত্যাদিকে মাশউইয়াত বলে অভিহিত করা হয়। কলিজার স্যান্ডউইচ আলেক্সান্দ্রিয়ায় বিশেষত্ব যা শহরাঞ্চলে ফাস্টফুড হিসেবে জনপ্রিয়। গরু এবং ভেড়ার মগজও মিশরে জনপ্রিয়।
রুটি
সাধারণ উপায়ে প্রস্তুত রুটি মিশরীয় রন্ধনশৈলীর শিরদাঁড়ায় পরিণত হয়েছে। সব ধরনের খাবারের সংগে রুটি খাওয়ার চল রয়েছে। শ্রমজীবী শ্রেণী কিংবা গ্রামীণ মিশরীয় অঞ্চলের খাবারে রুটি এবং শিমের বিচির পরিমাণ কিছুটা বেশিই থাকে।
কুল্যা ইউনিয়ন
কুল্যা ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।
অবস্থান ও আয়তন
কুল্যা ইউনিয়নটি সাতক্ষীরা জেলার আশাশুনি উপজেলার উত্তরে অবস্থিত। এ ইউনিয়নটি উত্তর দক্ষিণভাবে লম্বা, পূর্ব দিকে কাদাকাটি ইউনিয়ন, পশ্চিমে বুধহাট ইউনিয়ন, উত্তরে তালা ইউনিয়ন এবং দক্ষিণে মরিচ্চাপ নদী ও পূর্বে বেতনা নদী প্রবাহিত। ।
নদনদী
সাতক্ষীরা জেলার আশাশুনি উপজেলা ৩নং কুল্যা ইউনিয়নটি অত্যন্ত মনোরম পূর্ন ইউনিয়ন ইউনিয়নের মনোরম পরিবেশ গড়ার জন্য বিভিন্ন প্রতিষ্ঠান ইত্যাদি রয়েছে তার মধ্যে একটি বেতনা নদী গুরুত্ব পূর্ন ভুমিকা পালন করে।
শিক্ষাপ্রতিষ্ঠান
প্রাথমিক বিদ্যালয়ের সংখ্যা ১৫টি। সরকারি ৯টি বেসরকারি ৬টি মাদরাসা ৭টি মাধ্যমিক বিদ্যালয় ৩টি এর মধ্যে একটি বালিকা বিদ্যালয় কলেজিয়েট স্কুল ১টি মহিলা কলেজ ১টি কারিগরি কলেজ ১টি
ধর্মীয় প্রতিষ্ঠান
মসজিদ ৩৮টি, মন্দির ১৩টি, গির্জা- ১টি, শ্মশান ঘাট ১০টি
অক্টোপাস
অক্টোপাস আটটি বাহু বিশিষ্ট সামুদ্রিক প্রাণী। দেখতে শামুকের মত হলেও (শক্ত খোলস নেই) এরা শামুক-ঝিনুকের জাতভাই অর্থাৎ মোলাস্কা ফাইলামের অন্তর্ভুক্ত। এদের মাথার ঠিক পিছনেই আটটি শুঁড়-পা আছে তাই এরা সেফালোপোডা বা "মস্তক-পদ" শ্রেণীর অন্তর্ভুক্ত (স্কুইড-ও একই শ্রেণীর)। এরা নিশাচর, সাধারণতঃ ধীর গতিসম্পন্ন।প্রায় ১৫০ প্রজাতির ছোটবড় বিভিন্ন আকারের অক্টোপাস রয়েছে।
সমুদ্রের বিভিন্ন অঞ্চলে অক্টোপাসেরা বসবাস করে, যার মধ্যে রয়েছে কোরাল শৈলশিরা, উন্মুক্ত অগভীর জল এবং সমুদ্রতল ইত্যাদি। কিছু কিছু আবার জোঁয়ার-ভাটা হয় এমন স্থানে আবার কিছু আছে গভীর সমুদ্রে বসবাস করে। বেশিরভাগ প্রজাতিই দ্রুত বর্ধমান, তাড়াতাড়ি পূর্ণ বয়স্ক হয়। বংশ বৃদ্ধির সময় পুরুষ অক্টোপাস বিশেষ শুঁড় দিয়ে শুক্রানু, স্ত্রী অক্টোপাসে স্থানান্তর করে,এরপর সে ধীরে ধীরে মারা যায়। স্ত্রী অক্টোপাস নিষিক্ত ডিমগুলো কোন গুহা জাতীয় স্থানে রাখে এবং ফুটে বাচ্চা বের হওয়া পূর্ব পর্যন্ত যত্ন করে, তারপর সেও মারা যায়।
শিকারী প্রাণীদের হাত থেকে বাঁচতে তারা কালি ছুঁড়ে মারে, ছদ্মবেশ ধারন করে বা রং পাল্টায় এবং ভীতি প্রদর্শন করে। এছাড়াও তারা আত্মরক্ষার জন্য দ্রুত পালানোর ক্ষমতা ও লুকিয়ে পড়ার ক্ষমতা ব্যবহার করে। সব অক্টোপাসই বিষাক্ত, কিন্তু শুধুমাত্র নীল গোলক বিশিষ্ট অক্টোপাসই মানুষের জন্য মারাত্মক। অক্টোপাসের ৩টি হৃৎপিণ্ড আছে। এদের মধ্যে ২টি মস্তিষ্কে রক্ত সরবরাহ করে।আর বাকি একটি অক্টোপাসের সারা দেহে রক্ত সরবরাহ করে।হিমোসায়ানিন নামক রাসায়নিকের জন্য এদের রক্তের রং নীল। অক্টোপাস প্রচালন কাজ চালায় জেট বিমানের মতো করে।তারা প্রথমে তাদের শরীরের পেশীতে প্রচুর পানি টেনে নেয়,এরপর সাইফন নামে একটি নল বের করে সেটা দিয়ে পানি গুলো সব বের করে দেয়। এই প্রক্রিয়ায় তারা পানি বের করার দিকের উল্টো দিকে গতিপ্রাপ্ত হয়।যত বেশি পানি তারা নিবে তত বেশি তারা গতি প্রাপ্ত হবে।এই প্রক্রিয়া বার বার করে তারা চলতে থাকে।
পৌরানিক কাহিনীতে অক্টোপাসকে সমুদ্রের দানবরূপে আখ্যায়িত করতে দেখা গেছে, যেমন নরওয়ের ক্রাকেন এবং আইনুদের আকোরোকামুই হিসেবে এবং সম্ভবত প্রাচীন গ্রীসে গর্গন রূপে। ভিক্টর হুগোর একটি বইয়ে, যার নাম টয়লার্স অব দ্যা সি, অক্টোপাসের সাথে একটি যুদ্ধের বয়ান আছে। আয়ান ফ্লেমিং অনুপ্রাণিত হয়ে বানান অক্টোপুসি। অক্টোপাসেরা জাপানের উত্তেজক চিত্রতেও স্থান করে নিয়েছে যার নাম সুঙ্গা। এশিয়ার সাগর ও ভূ-মধ্য সাগরের বিভিন্ন দেশে এদের খাদ্য হিসেবে খাওয়া হয়।
আকৃতি
সাধারণত অক্টোপাসগুলো খুব একটা বড়ো হয়না। দৈর্ঘ্য হয় সর্বোচ্চ ৪.৫ ফিট এবং ওজন হয় প্রায় ১০ কেজি। তবে এশিয়া প্যাসেফিক অঞ্চলে এক প্রজাতির অক্টোপাস রয়েছে যা জায়ান্ট অক্টোপাস নামে পরিচিত। এটি অন্য যে কোন অক্টোপাস থেকে বড়। এর নাম ডলফিনি অক্টোপাস। এটি লম্বায় প্রায় ৩০ ফিট এবং ওজন প্রায় ২৭৫ কেজি পর্যন্ত হয়।
খাদ্য
অক্টোপাস মাংসাশী প্রাণী।মাছ, কাকড়া, চিংড়ি ইত্যাদি অক্টোপাসের প্রিয় খাদ্য।
আত্নরক্ষার কৌশল
অক্টোপাসের আত্নরক্ষার কৌশল বেশ অদ্ভুত। এরা ইচ্ছেমত নিজের দেহের রঙ পরিবর্তন এবং মাথার নিচের নলাকার ফানেল জলপূর্ণ করে দ্রুতবেগে বের করে দিয়ে তাড়াতাড়ি দূরে সরে যেতে পারে। রং পরিবর্তনের ফলে সমুদ্রতলের বালি, পাথর, উদ্ভিদ ইত্যাদির সাথে এমনভাবে মিশে যেতে পারে যে হাঙ্গর, ইল, ফিন (অক্টোপাসের প্রধান শত্রু) খুব কাছ থেকেও একে শনাক্ত করতে পারে না। এছাড়াও এদের দেহে কালি থলে(ink sac) থাকে যার সাহাহ্যে অক্টোপাস নিজের দেহ থেকে ঘন কালো কালি ছুঁড়ে দিতে পারে যা শত্রুকে কিছুক্ষণের জন্য অন্ধ করে দেয়। এ কালির আরেকটি গুণ হচ্ছে এটি শত্রুর ঘ্রাণশক্তিও কিছুক্ষণের জন্য নষ্ট করে দেয়। ফলে অক্টোপাসটি পালিয়ে যেতে পারে। শেষ পর্যন্ত আত্নরক্ষার কোন উপায় না পেলে অনেক সময় এরা জ্ঞান হারিয়ে ফেলে অথবা নিজের বাহু খেতে আরম্ভ করে! অক্টোপাস খুব দ্রুত গতিতে ছুটতে পারে যা এটির আত্নরক্ষায় সহায়ক।
বর্ণ পরিবর্তনের ক্ষমতা
অক্টোপাসের একটি লক্ষণীয় বৈশিষ্ট্য হল রঙ বা বর্ণ পরিবর্তনের ক্ষমতা। এর ত্বকে আঁচিলের মত ফুস্কুড়ি থাকে। ত্বকের নিচে অনেকগুলি ক্রোমাটোফোর(chtomatophore) আছে। ক্রোমাটোফোরে নানা রঙের কোষ থাকে। এসব কোষের সাহাহ্যেও এরা দেহের রঙ পাল্টায়।
জীবনকাল
অক্টোপাসের জীবন খুবই ছোট। কিছু কিছু প্রজাতি মাত্র ছয় মাস বাঁচে। জায়ান্ট প্যাসিফিক অক্টোপাস, সবচেয়ে বড়ো অক্টোপাসের প্রজাতির একটি, পাঁচ বছরের মত বাঁচে। অক্টোপাসের জীবন তাদের বংশবৃদ্ধির সাথে সম্পর্কিত। পুরুষ অক্টোপাসেরা স্ত্রী অক্টোপাসের সাথে মিলিত হবার পর মাত্র কিছু মাস বেচে থাকে আর স্ত্রী অক্টোপাস ডিম ফোটার কিছুদিন পরেই মারা যায়। অক্টোপাসের জননাঙ্গসমূহ পূর্ণতা পায় অপটিক গ্ল্যান্ডের হরমোনের প্রভাবে কিন্তু এর ফলে তাদের পরিপাক তন্ত্র অকার্যকর হয়ে পড়ে, সেটাই আসলে তাদের মৃত্যুর কারণ। তারা অনাহারে মারা যায়। পরীক্ষাগারে পরিক্ষামূলকভাবে মিলনের পর অক্টোপাসের উভয় অপটিক তন্ত্র অপসারণ করে দেখা গেছে ডিমের যত্ন না নিয়ে অক্টোপাসগুলো খাবার খাচ্ছে, বৃদ্ধি পাচ্ছে এবং জীবনকালও বৃদ্ধি পাচ্ছে।
বংশ বিস্তার
স্ত্রী অক্টোপাস প্রায় দেড় লক্ষ ডিম পাড়ে। ডিম থেকে বাচ্চা বের হয়। বাচ্চা বের হবার পর মা অক্টোপাস মারা যায়।
ইউটিসি−১১:০০
thumb|500px|ইউটিসি−১১: নীল (ডিসেম্বর), কমলা (জুন), হলুদ (সারা বছর ধরে), হালকা নীল - সমুদ্র অঞ্চলসমূহ ইউটিসি−১১:০০ হল একটি সময় অঞ্চল, যা ইউটিসি সময় থেকে ১১ ঘণ্টা পিছিয়ে। এই সময় ব্যবহার করা হয়:
ব্যোমকেশ ফিরে এলো
ব্যোমকেশ ফিরে এল ২০১৪ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের তৃতীয় চলচ্চিত্র। এর আগের কিস্তিগুলো হল ব্যোমকেশ বক্সী (২০১০) ও আবার ব্যোমকেশ (২০১২)। চলচ্চিত্রটি শরদিন্দু বন্দ্যোপাধ্যায় রচিত বেণীসংহার রচনার উপর নির্মিত হয়েছে।
২০১৫ সালে ছবিটির সিক্যুয়েল ব্যোমকেশ বক্সী মুক্তি পায়। এতে ব্যোমকেশ চরিত্রে আবীর চট্টোপাধ্যায়ের বদলে যীশু সেনগুপ্ত অভিনয় করেন।
অর্ধ-রাষ্ট্রপতিশাসিত শাসনব্যবস্থা
একটি অর্ধ-রাষ্ট্রপতিশাসিত শাসনব্যবস্থা বা দ্বৈত-নির্বাহী শাসনব্যবস্থা বলতে এমন এক ধরনের সরকার ব্যবস্থাকে বোঝায়, যাতে একজন রাষ্ট্রপতি একজন প্রধানমন্ত্রী ও তাঁর মন্ত্রীসভার সাথে সহাবস্থান করেন এবং শেষোক্ত দুইটি রাষ্ট্রের আইনসভার কাছে জবাবদিহি করেন। একটি সংসদীয় প্রজাতন্ত্রের সাথে এই সরকার ব্যবস্থাটির পার্থক্য হল এই যে এটিতে জনগণের ভোটে নির্বাচিত একটি রাষ্ট্রপ্রধান থাকেন যিনি কেবলমাত্র একজন আনুষ্ঠানিক প্রতিমা নন। অন্যদিকে একটি রাষ্ট্রপতিশাসিত সরকার ব্যবস্থা থেকে এটির পার্থক্য হল এই যে যদিও মন্ত্রীসভা রাষ্ট্রপতি দ্বারা পদপ্রাপ্ত হয়, তার পরেও সেটি আইনসভার কাছে জবাবদিহি করে, রাষ্ট্রপতির কাছে নয়; আইনসভা একটি অনাস্থা প্রস্তাবের মাধ্যমে জোরপূর্বক মন্ত্রীসভাকে পদত্যাগে বাধ্য করতে পারে।
জার্মানির দুই বিশ্বযুদ্ধ মধ্যবর্তী ভাইমার প্রজাতন্ত্র (১৯১১-১৯৩৩) ও ১৯১৯ থেকে ২০০০ সাল পর্যন্ত ফিনল্যান্ডকে অর্ধ-রাষ্ট্রপতিশাসিত সরকার ব্যবস্থার দুইটি প্রথম দিকের উদাহরণ হিসেবে গণ্য করা যায়। কিন্তু "অর্ধ-রাষ্ট্রপতিশাসিত" পরিভাষাটি সর্বপ্রথম ব্যবহার করেন ফরাসি সাংবাদিক উ্যবের ব্যোভ-মেরি (Hubert Beuve-Méry), ১৯৫৯ সালে প্রকাশিত একটি নিবন্ধে। এরপর ১৯৭৮ সালে ফরাসি রাষ্ট্রবিজ্ঞানী মোরিস দ্যুভের্জে (Maurice Duverger) রচিত একটি গ্রন্থ পরিভাষাটিকে আরও জনপ্রিয় করে তোলে। উভয়েই ১৯৫৮ সালে প্রতিষ্ঠিত ও অদ্যাবধি (২০২২) বিদ্যমান ফ্রান্সের ৫ম প্রজাতন্ত্রটিকে বর্ণনা করতে গিয়ে এই পরিভাষাটি ব্যবহার করেন।
সংজ্ঞা
মোরিস দ্যুভের্জে-র আদি সংজ্ঞা অনুযায়ী একটি অর্ধ-রাষ্ট্রপতিশাসিত সরকার ব্যবস্থাতে রাষ্ট্রপতিকে অবশ্যই জনগণের ভোটে নির্বাচিত হতে হবে, তাঁর তাৎপর্যপূর্ণ ক্ষমতা থাকবে এবং তিনি নির্দিষ্ট মেয়াদের জন্য কার্যনির্বাহ করবেন। আধুনিক সংজ্ঞাগুলিতে বলা হয় যে এই ব্যবস্থায় রাষ্ট্রপ্রধানকে নির্বাচিত হতে হবে, এবং স্বতন্ত্র ও সংসদীয় আস্থার উপর নির্ভরশীল একজন প্রধানমন্ত্রী নির্বাহী বিভাগকে নেতৃত্ব দেবেন।
ফতেপুর পশ্চিম ইউনিয়ন
ফতেপুর পশ্চিম বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
আয়তন
ফতেপুর পশ্চিম ইউনিয়নের আয়তন ৩,৯২২ একর।
জনসংখ্যার উপাত্ত
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের জনসংখ্যা ১৮,১২৯ জন। এর মধ্যে পুরুষ ৮,২১৮ জন এবং মহিলা ৯,৯১১ জন। মোট পরিবার ৪,৩৫৭টি।